section_heading: Novi sadržaji
paragraph_text: Poput Pokémon Gold, Silver i Crystal igara, Ruby i Sapphire inačice prate stvarno vrijeme, što utječe na pojave poput plime ili pak na rast Pokémon bobica. Ipak, nasuprot svojim prethodnicama, Ruby i Sapphire inačice ne prave razliku između dana i noći; iz tog razloga, pojavljivanje Pokémona nije povezano uz doba dana. Kao posljedica promjena u strukturi borba i novih Pokémon statistika, Ruby i Sapphire inačice ne mogu se povezati s Pokémon igrama prethodnih generacija.